Alles en niks – Positief
Positief	Hart Stories	 September 4, 2019 Januarie 29, 2020 1 Minute
Nog ‘n maand-einde is verby, harde werk en lang ure. Is dit net ek? Soos ek ouer word, voel die dae al hoe korter, die ure minder en sommer so swoef-shaf is nog ‘n jaar verby. Sonder dat ek voel dat ek iets wat saak maak gedoen het.
Die storie van Amy-Lee het die hele land geruk, maar ek ruik êrens ‘n rot. Hoekom sal 4 mans haar gryp reg voor die skool waar baie mense hulle kan sien? Het haar ouers die R2m losprys betaal? Indien nie (soos wat die media beweer), waarom sal sy in die middel van die nag losgelaat word? En wie hoor ‘n kind daai tyd van die oggend huil in die straat? mense slaap mos? Selfs die boemelaars. Iets klink nie reg nie, maar ons sal seker nooit die waarheid weet nie.
Grim is vanoggend so half 3 uit die huis uit. Ek het die radio so deur die slaap gehoor, maar aangeneem hy gaan werk toe. Daar is probeer om een van ons bure se motorfiets te steel en toe hy op die makkers skree deur die venster, het hulle op hom geskiet. Hy het 3 skote terug geskiet en een van die inbrekers ernstig gewond. Toe Grim net na 4 daar weg is, het dit reeds gelyk asof die man gesterf het. Wonder wat gaan van die buurman word? Gaan hy aangekla word?
Grim se groot hond het ‘n week en ‘n half terug weer vir Tummy aan die nek rondgeruk, so die werwel wat 4 maande terug beseer was, is weer beseer. Die arme hond het gister darem begin sit vir die eerste keer. Ek hoop regtig die vegtertjie kom die keer weer wonderbaarlik reg, maar een klein yorkie-honde lyfie kan net soveel seer hanteer.
Ek dink ons moet weer ‘n bloggers byeenkoms reel, waar ons weer bietjie kan opvang met almal se doen en late, wat dink julle?
En dan sien ek hierdie, sommer bo-aan my home page op Vuisboek. Daar is nog hoop vir ons in hierdie land wanneer mense sulke goed doen.
Elke dag kies ek om positief te wees, oor die lewe, myself en ander. Soms deur 'n dag vergeet ek wat ek gekies het, maar my naam herriner my gou weer	Beskou all artikels deur Positief
Gepubliseer September 4, 2019 Januarie 29, 2020
Previous Post Wat as……
Next Post En dan is daar…..
7 thoughts on “Alles en niks”
September 4, 2019 om 7:11 vm
Sjoe Positief….die vuisboek post laat mens sommer hoop kry. Ek voel ook dat tyd so kort is….dis dalk maar omdat mens ouer word.
September 4, 2019 om 7:49 vm
Bloggers byeenkoms, jaaaa!!!!
September 4, 2019 om 8:35 vm
Ek stem, defnintief n byeenkoms asb!
Jammer oor die hondjie.
Julle moet paraat en veilig wees. Ek is nou nuuskierig hoe ver jy van my “naweek huis” jy bly.
September 4, 2019 om 8:57 vm
Ai, die arme yorkie. Hoop hy herstel weer vinnig. Man, soms dink ek ook hierdie land is soos ‘n wegholtrein en dan kom help die buurman met ons satellietskottel wat afgeroes het en vervang moet word, en ek besef weer dat daar nog goeie mense in die omtrek is.
September 4, 2019 om 10:53 vm
Laat mens hoop kry. Wanhoop ook, wanneer gaan mense ophou steel?
September 4, 2019 om 1:34 nm
Daar is beslis baie meer goeie mense as slegtes. Ongelukkig word ons so gebombardeer met die slegtes se dade, dat ons naderhand net donkerte sien!
Hoera vir ‘n bloggersbyeenkoms!
September 4, 2019 om 3:37 nm
Jammer oor die woef en die buurman. Beslis ja asb vir blogger kuier
Stories: Kies Kategorie Hart Stories (31) Plot Stories (19) Snaakse stories (12) Sommer net stories (18) Towerin Stories (11) Kuier-Safari (4) Rebusfontein (7) Uncategorized (89) Werk Stories (2) Woordsnoer (4)
Vorige stories Kies Maand Augustus 2020 (3) Julie 2020 (6) Junie 2020 (2) Mei 2020 (2) April 2020 (1) Maart 2020 (10) Februarie 2020 (6) Januarie 2020 (8) November 2019 (5) Oktober 2019 (6) September 2019 (9) Augustus 2019 (6) Julie 2019 (2) Junie 2019 (1) Mei 2019 (3) April 2019 (2) Maart 2019 (5) Februarie 2019 (6) Januarie 2019 (8) Desember 2018 (1) November 2018 (10) Oktober 2018 (10) September 2018 (3) Augustus 2018 (5) Julie 2018 (11) Junie 2018 (6) Mei 2018 (9) April 2018 (12) Maart 2018 (12) Februarie 2018 (6)